**MMåns Petter Albert Sahlén Zelmerlöw** (\* 13. jún 1986, Lund, Švédsko) je švédsky popový spevák, televízny moderátor, model a herec. S piesňou *Heroes* vyhral prestížnu hudobnú súťaž Eurovision Song Contest v roku 2015 so ziskom 365 bodov, čo bolo tretie najvyššie skóre v histórii súťaže.

Zúčastnil sa švédskej súťaže „Idol" v roku 2005 (skončil na piatom mieste), vyhral prvú sezónu švédskej verzie súťaže „Let's Dance". Jeho prvým veľkým hitom bola pieseň „Cara Mia", s ktorou sa zúčastnil v roku 2007 najprestížnejšej švédskej hudobnej súťaže Melodifestivalen. V rokoch 2011 – 2013 svoju popularitu upevnil ako moderátor populárnej televíznej šou „Allsång på Skansen".

Osobný život
------------

Zelmerlöw sa narodil v starobylom juhošvédskom meste Lund v lekárskej rodine. Jeho matka Birgitta Sahlénová je logopedička a profesorka na miestnej univerzite, otec Sven-Olof Zelmerlöw pracuje ako chirurg. Má mladšiu sestru, baví ho futbal, tenis a golf.

Vyštudoval na miestnom hudobnom gymnáziu v Lunde zameranom na zborový spev, čo malo veľký vplyv na jeho budúcu kariéru. 

26. decembra 2004 prežil Zelmerlöw s rodinou zemetrasenie a cunami počas dovolenky v oblasti Khao Lak, v Thajsku.

V rokoch 2008 – 2011 bol vo vzťahu so švédskou speváčkou a modelkou Marie Serneholtovou, členkou bývalej švédskej popovej skupiny A\*Teens. Ďalší vážnejší vzťah s Azrou Osmancevicovou sa mu rozpadol v roku 2015.

Kariéra
-------

Zelmerlöw počas vystúpenia v roku 2009
Už počas štúdia začal Zelmerlöw účinkovať v prvých muzikáloch. V roku 2002 účinkoval v muzikáli „Jozef a jeho zázračný farebný plášť" v Malmö, kde stvárnil jedného z Jozefovych bratov. V muzikáli „Malý obchod hrôzy" si zahral hlavnú úlohu Seymoura a v muzikáli „Pomáda" zase Dannyho.

Masovú popularitu získal Zelmerlöw vďaka účasti v druhej sérii švédskej súťaže speváckych talentov „*Idol*" (obdoba slovenskej súťaže Slovensko hľadá Superstar) v roku 2005. Prostredníctvom obrazoviek stanice TV4 ho spoznalo celé Švédsko, aj keď skončil po ôsmych týždňoch na konečnom piatom mieste. He was placed in the bottom three in the weekly shows after the performance and twice and the bottom two once.

V roku 2006 sa Zelmerlöw zúčastnil prvej sezóny švédskej verzie tanečnej súťaže „*Let's Dance*", ktorú so svojou tanečnou partnerkou Mariou Karlssonovou vyhral. V tom istom roku sa predstavil v hlavnej úlohe ako Danny Zuko vo švédskej podobe muzikálu „*Pomáda*", vďaka čomu podpísal nahrávaciu zmluvu s M&L Records (divízia Warner Music Sweden) a vydal svoj prvý sólový album.

Ďalším míľnikom v jeho kariére bola účasť na súťaži Melodifestivalen 2007, ktorá bola zároveň švédskou kvalifikáciou na Eurovision Song Contest 2007. Súťažil s piesňou „*Cara Mia*" v treťom semifinále 17. februára 2007 v meste Örnsköldsvik a postúpil do finále, ktoré sa konalo 10. marca v Globen aréne v Štokholme. Celkovo skončil na treťom mieste. Zelmerlöw naplno zužitkoval získanú popularitu, pieseň „*Cara Mia*" vyšla ako singel a krátko po nej vydal svoj debutový album „*Stand by For...*".
Album sa čoskoro stal najpredávanejším vo Švédsku a od Medzinárodnej federácie fonografického priemyslu IFPI získalo platinový certifikát predajnosti. Všetky štyri single z albumu sa umiestnili v švédskej top 50 najhranejších skladieb. „*Stand by For...*" sa začal predávať v septembri 2007 aj v Poľsku.

Zelmerlöw v júni 2013 
18. novembra 2008 oznámil Zelmerlöw svoj opätovný záujem zúčastniť sa súťaže Melodifestivalen, tentoraz s piesňou „*Hope & Glory*". Z druhého semifinále 14. februára 2009 postúpil do finále, ktoré sa konalo 14. marca v Globen aréne. Napriek prvému miestu v hodnotení odbornej poroty sa umiestnil na celkovom štvrtom mieste.

Koncom marca 2009 Zelmerlöw vydal svoj druhý sólový album s názvom „*MZW*". Čoskoro sa aj ten stal najpredávanejším vo Švédsku a od IFPI získal zlatý certifikát. Aj tento album sa predával aj v Poľsku. Počas leta 2009 absolvoval Zelmerlöw letné turné po Švédsku, na ktorom promoval piesne z oboch albumov.

10. novembra 2009 bolo zverejnené, že Zelmerlöw bude spoločne s Dolphom Lundgrenom a Christinou Meltzerovou moderovať najprestížnejšiu domácu pesničkovú súťaž Melodifestivalen 2010. Vo svojej muzikálovej kariére pokračoval stvárnením postavy Rómea v muzikáli „Rómeo a Júlia". Ako hosť účinkoval v talentovej šou „Jakten på Julia" verejnoprávnej televízie SVT, v ktorej hľadali predstaviteľku Júlie. Muzikál mal premiéru v decembri 2010 v štokholmskom muzikálovom divadle „Göta Lejon".

V januári 2011 Zelmerlöw oznámil, že sa stane moderátorom ďalšej populárnej švédskej hudobnej šou „Allsång på Skansen". Túto súťaž moderoval rovnako aj v rokoch 2012 a 2013.

Zelmerlöw počas vystúpenia na Eurovision Song Contest 2015Plány na svoj tretí štúdiový album s názvom „Barcelona Sessions" zverejnil Zelmerlöw v marci 2013. Nasledovalo predstavenie nových singlov „Broken Parts", „Beautiful Life" a „Run for Your Life". Album vyšiel 5. februára 2014.

V roku 2013 sa Zelmerlöw opäť zúčastnil súťaže Melodifestivalen, tentokrát však ako spoluautor textu jednej zo súťažných piesní (pieseň „Hello Goodbye" v podaní Erika Segerstedta a Tone Damli). Koncom roka 2013 stvárnil hlavnú úlohu v novej verzii švédskeho muzikálu „Spök".

Zlomovým rokom, ktorý odštartoval medzinárodnú kariéru bol rok 2015. Zelmerlöw zvíťazil s piesňou *Heroes* súťaž Melodifestivalen 2015, čím získal právo reprezentovať Švédsko na medzinárodnej pesničkovej súťaži Eurovision Song Contest 2015. Súčasťou jeho vystúpenia bola aj moderná audiovizuálna šou s prepracovanou choreografiou.

Zelmerlöw bol od svojho víťazstva v národnom finále jedným z favoritov súťaže Eurovision Song Contest. Ako adepta na celkové víťazstvo ho uvádzala väčšina stávkových spoločností. Zelmerlöw sa predstavil v druhom semifinále 21. mája 2015, ktoré vyhral a postúpil do finále. Zelmerlöw nakoniec vyhral aj finále s počtom 365 bodov. Jeho pieseň získala tretie najvyššie skóre v histórii súťaže.

Ostatný album s názvom „Perfectly Damaged" vyšiel 5. júna 2015.

Diskografia
-----------

* *Stand by For...* (2007)
* *MZW* (2009)
* *Christmas with Friends* (2010)
* *Kära vinter* (2011)
* *Barcelona Sessions* (2014)
* *Perfectly Damaged* (2015)

Referencie
----------

1. 1 2  NILSSON, Martin. *Jag har fått så mycket gratis* [online]. Aftonbladet, 16.11.2013, [cit. 2015-05-24]. Dostupné online. Archivované 2015-04-02 z originálu. (po švédsky)
2. ↑  TRUS, Helena. *"Jag framstår som en alkis"* [online]. Aftonbladet, 02.02.2006, [cit. 2015-05-24]. Dostupné online. Archivované 2015-04-02 z originálu. (po švédsky)
3. ↑   *Måns Zelmerlöw – Biografi* [online]. www.mzw.se (oficiálna stránka speváka), [cit. 2015-05-24]. Dostupné online. Archivované 2012-07-29 z originálu. (po švédsky)
4. ↑  LUNDBERG, Zandra. *Måns Zelmerlöw var med om tsunamin 2004: Det var ofattbart hemskt* [online]. Aftonbladet, 06.12.2011, [cit. 2015-05-24]. Dostupné online. Archivované 2012-01-08 z originálu. (po švédsky)
5. ↑   *Måns Zelmerlöw och Marie Serneholt gjorde slut mitt under allsången: Vi är inte ett par längre – Klick!* [online]. [Cit. 2015-03-04]. Dostupné online.
6. ↑   *Cara Mia* [online]. Sverigesradio.se, 13.02.2007, [cit. 2015-05-24]. Dostupné online. Archivované 2015-04-02 z originálu. (po švédsky)
7. 1 2   *Måns utröstad ur "Idol"* [online]. [Cit. 2015-01-03]. Dostupné online.
8. ↑   Idolartisterna framåt i melodifestivalen. *Göteborgs-Posten*. Dostupné online [cit. 2015-01-03].
9. ↑  Stockholm TT Spektra. *Tajta jeans för Måns Zelmerlöw i "Grease"* [online]. 17 February 2011, [cit. 2015-01-03]. Dostupné online.
10. ↑  Stockholm TT. *Måns Zelmerlöw öppnar för schlagern* [online]. [Cit. 2015-04-21]. Dostupné online.
11. ↑   *Tredje gången gillt för Måns Zelmerlöw* [online]. [Cit. 2015-04-21]. Dostupné online.
12. 1 2  Stockholm TT. *Måns Zelmerlöw gör schlagercomeback* [online]. [Cit. 2015-01-03]. Dostupné online.
13. ↑   *Stand By for...* [online]. [Cit. 2015-01-03]. Dostupné online.
14. ↑   *Plats 1: Måns Zelmerlöw* [online]. [Cit. 2015-04-21]. Dostupné online.
15. ↑   *Måns Zelmerlöw om Melodifestivalen: 'Allvarligt – nu ska jag vinna skiten'* [online]. [Cit. 2015-01-03]. Dostupné online.
16. ↑  Matilda Källén. *Måns Zelmerlöw har hittat hem* [online]. [Cit. 2015-03-04]. Dostupné online.
17. ↑  Paulina Stoltz. *Recension: MZW – Måns Zelmerlöw (Pop) – Musik* [online]. [Cit. 2015-01-03]. Dostupné online.
18. ↑   *De leder Melodifestivalen 2010* [online]. [Cit. 2015-01-03]. Dostupné online.
19. ↑   *Här kysstränar de – med Måns Zelmerlöw* [online]. [Cit. 2015-05-21]. Dostupné online.
20. 1 2   *– Det är lätt att bli nykär med Lisette* [online]. [Cit. 2015-05-21]. Dostupné online.
21. ↑   *Måns Zelmerlöw laddar om för 2008* [online]. [Cit. 2015-03-04]. Dostupné online.
22. ↑  Stockholm TT Spektra. *Måns Zelmerlöw har hittat lugnet* [online]. [Cit. 2015-03-04]. Dostupné online.
23. ↑   *Zelmerlöws besked: Slutar med Allsången* [online]. [Cit. 2015-03-04]. Dostupné online.
24. ↑   *Det här kommer att bli helt sjukt kul* [online]. svt.se, [cit. 2015-03-04]. Dostupné online.
25. ↑   *Måns Zelmerlöw - "Run for your life"* [online]. [Cit. 2015-01-03]. Dostupné online.
26. ↑   *Måns Zelmerlöws "Barcelona sessions"* [online]. [Cit. 2015-01-03]. Dostupné online.
27. ↑   *Måns Zelmerlöw: "Jag kommer aldrig lämna Melodifestivalen"* [online]. [Cit. 2015-03-04]. Dostupné online.
28. ↑  Stockholm TT Spektra. *80-tals musikalen "Spök" återuppstår – Kultur* [online]. [Cit. 2015-03-04]. Dostupné online.
29. ↑  Sveriges Radio. *Saade and Zelmerlöw favourites for Melodifestivalen 2015* [online]. [Cit. 2015-01-03]. Dostupné online.
30. ↑  TT. *Saade och Zelmerlöw siktar mot seger* [online]. 25 November 2014, [cit. 2015-01-03]. Dostupné online.
31. ↑   *Eurovision Sweden: Måns Zelmerlöw wins Melodifestivalen 2015!* [online]. [Cit. 2015-03-14]. Dostupné online.
32. ↑   *Odds Eurovision Song Contest 2015* [online]. [Cit. 2015-05-17]. Dostupné online.
33. ↑   *Eurovision 2015 Betting Odds* [online]. [Cit. 2015-05-17]. Dostupné online.
34. ↑   *Måns succé – till final i ESC efter nervpärs* [online]. [Cit. 2015-05-21]. Dostupné online.
35. ↑   *Måns Zelmerlöw, a Eurovision hero for Sweden* [online]. [Cit. 2015-05-17]. Dostupné online.
36. 1 2   *Eurovision Song Contest: Sweden's Mans Zelmerlow wins* [online]. [Cit. 2015-05-23]. Dostupné online.
37. ↑   *Sweden Wins Eurovision Song Contest 2015* [online]. [Cit. 2015-05-23]. Dostupné online.
38. ↑   *"Måns Zelmerlöw at Twitter* [online]. [Cit. 2015-05-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Måns Zelmerlöw**


|  |  |
| --- | --- |
| Portal | Biografický portál |

Externé odkazy
--------------

* Oficiálna stránka Månsa Zelmerlöwa

Zdroj
-----

*Tento článok je čiastočný alebo úplný preklad článku Måns Zelmerlöw na anglickej Wikipédii.*

Autoritné údaje: * BnF: 16999794p
* GND: 1074419472
* ISNI: 0000 0003 6730 4036
* NK ČR: xx0198312
* VIAF: 232582702